Kačerginės seniūnija
Kačerginės seniūnija – administracinis-teritorinis vienetas Kauno rajono savivaldybės vakaruose, apimantis Kačerginės miestelio teritoriją. Administracija įsikūrusi V. Rėklaičio viloje (37569). Seniūnijoje yra pagrindinė mokykla, daugiafunkcis centras, vaikų darželis, ambulatorija, paštas, parduotuvės, kavinė – baras. Veikia VšĮ Respublikinės Kauno ligoninės padalinys Kačerginės vaikų sanatorija „Žibutė“. Šv. Onos koplyčia pastatyta 1998 m. pagal architekto V. Landsbergio – Žemkalnio projektą. Įsisteigusios ne pelno siekiančios organizacijos: Kačerginės bendruomenės centras, Kačerginės bendruomenė „Vizija“, Prano ir Jono Mašiotų palikimo puoselėtojų draugija.